**Na osnovu Zaključka Vlade Crne Gore broj 07-6310 od 31. januara 2019. godine Ministarstvo ekonomije utvrđuje:**

**UPUTSTVO ZA ITC OBRAČUNE I ZAKLJUČIVANJE VIŠEGODIŠNJEG UGOVORA**

1. **Prikupljanje i dostavljanje podataka na godišnjem nivou**

Prije početka obračunske godine ITC potpisnici dostavljaju sljedeće podatke:

1. cijenu električne energije za pokrivanje gubitaka u prenosnom sistemu električne energije;
2. vrijednost konzuma u Crnoj Gori za godinu koja prethodi godini prikupljanja podataka (G-2);
3. vrijednost alociranog prekograničnog kapaciteta koji nije dodijeljen u skladu sa smjernicama za upravljanjem zagušenjima.

Ovi podaci se koriste za izradu Ex Ante Finansijske tabele (Financial Spreadsheet).

1. **Prikupljanje i dostavljanje podataka na mjesečnom nivou**

Deset dana nakon svakog obračunskog mjeseca ITC potpisnici dostavljaju sljedeće podatke:

1. satne izmjerene vrijednosti tokova električne energije u oba smjera za svaku granicu sa susjednim operatorima prenosnih sistema;
2. satne planirane vrijednosti tokova električne energije u oba smjera za svaku granicu sa susjednim operatorima prenosnih sistema;
3. predefinisani broj "snimaka elektroenergetskog sistema – snapshot" za određene vremenske oznake.

Ovi podaci se koriste za obračun tranzita, netovanih izmjerenih i planiranih tokova električne energije u oba smjera. Prije slanja isti se usaglašavaju sa susjednim operatorima prenosnih sistema.

**3. Obračun gubitaka koji nastaju usled tranzita**

ENTSO-E vrši obračun gubitaka koji nastaju usled tranzita električne energije preko prenosnog sistema, koristeći **With and Without Transit (WWT)** metodologiju.

**4. Obračun Finalne neto pozicije (Final Net Position – FNP) i izrada izvještaja za Preliminarni obračun**

ENTSO-E vrši sumiranje obračunskih podataka u obliku izvještaja "Finalna neto pozicija" svih ITC potpisnika predmetnog sporazuma, 50 dana nakon završetka obračunskog mjeseca (M+50).

Pet dana nakon toga (M+55) ENTSO-E objavljuje izvještaj za Preliminarni obračun i šalje putem elektronske pošte svim ITC potpisnicima na odobravanje.

**5**. **Odobravanje Preliminarnog obračuna**

Svi ITC potpisnici sporazuma u roku od 3 dana (M+58), nakon dobijanja izvještaja za Preliminarni obračun, su dužni vratiti isti potpisan, ako su saglasni sa istim. U slučaju da nisu saglasni, dužni su poslati primjedbe ENTSO-E-u kao i svim ITC potpisnicima sporazuma.

**6. Korekcija Preliminarnog obračuna**

Nakon dobijanja saglasnosti/primjedbi na izvještaj za Preliminarni obračun ENTSO-E obaviještava ITC potpisnike sporazuma da je isti zvaničan ili da uradi ponovnu reviziju Preliminarnog obračuna. Rok za korekcije Preliminarnog obračuna je 3 dana nakon dobijanja istog od strane ITC potpisnika (M+61).

**7. Fakturisanje na osnovu Preliminarnog obračuna**

ITC potpisnici na osnovu zvaničnog ili korigovanog izvještaja za Preliminarni obračun šalju fakture jedni drugima. Rok za plaćanje je 10 dana nakon ispostavljanja istih.

**8. Izrada izvještaja za Finalni obračun**

Šest mjeseci nakon obračunskog mjeseca (6M), ENTSO-E objavljuje izvještaj za Finalni obračun i šalje putem elektronske pošte svim ITC potpisnicima na odobravanje. Finalni izvještaj se izrađuje na osnovu eventualne korekcije ulaznih podataka nakon završetka Preliminarnog obračuna.

**9. Odobravanje Finalnog obračuna**

Svi ITC potpisnici sporazuma u roku od 3 dana (6M+3), nakon dobijanja izvještaja za Finalni obračun, su dužni vratiti isti potpisan, ako su saglasni sa istim. U slučaju da nisu saglasni, dužni su poslati primjedbe ENTSO-E-u kao i svim ITC potpisnicima sporazuma.

**10. Korekcija Finalnog obračuna**

Nakon dobijanja saglasnosti/primjedbi na izvještaj za Finalni obračun ENTSO-E obavještava ITC potpisnike sporazuma da je isti zvaničan ili da uradi ponovnu reviziju Finalnog obračuna. Rok za Korekcije Finalnog obračuna je 3 dana nakon dobijanja istog od strane ITC potpisnika (6M+6).

**11. Fakturisanje na osnovu Finalnog obračuna**

ITC potpisnici na osnovu zvaničnog ili korigovanog izvještaja za Finalni obračun šalju fakture jedni drugima. Rok za plaćanje je 10 dana nakon ispostavljanja istih.

 Ministarstvo ekonomije

 M I N I S T A R K A:

 Dragica Sekulić